"לפני חצי שנה ניגשה אליי אישה וצרחה עלי ממרחק קטן: 'אתה מנוול, הטרדת את בתי'. מהסיפור שלה עלה שבתה היא מאפרת שימים אחדים קודם לכן איפרה אותי באולפני הרצליה. זו הייתה הפעם הראשונה שראיתי אותה בחיי, ופניה השתכחו ממני מיד אחרי שהסתיימה ההקלטה.
איני זוכר איך היא נראתה ואיזה יחסים התרקמו בינינו. היא אמרה: 'הבת שלי היא אישה מסורתית, היא לא ישנה כל הלילה, אתם אנשי המדיה מנוולים, אתם חושבים שהכל מותר לכם'.
שאלתי מה עשיתי לה והיא אמרה 'אתה נגעת לה בגב'. הדלת היתה פתוחה, חדר האיפור היה פתוח, יכול להיות שאני נגעתי לה בגב. אני לא זוכר. אולי אפילו נגעתי לה בכתף ברוך. כי ככה זה היחסים. אולי הפניתי את תשומת ליבה למשהו, אולי נגעתי לה מתוך הכרת תודה. יכול להיות שעשיתי איזה מחווה, אני נורא מצטער. אני לא זוכר, לא זכרתי".
"אבל היא זכרה שנגעתי בה", המשיך לונדון, "היא זכרה שעשיתי בה מעשה מגונה. אני נבהלתי עד מוות, ראיתי את העניין שגורלי כגורלו של משה איבגי. למחרת, אימא שלה חיכתה לי ליד המעלית וכמעט ירקה עלי. אמרתי לה 'קחי את הילדה ובואי נלך כעת למשטרה ותתלונני על מעשיי הנפשעים. הרי אני לא אוכל להיחלץ מזה'.היא אמרה לי 'נגדכם אי אפשר להילחם' . אמרתי לה 'אם את לא תלכי להתלונן, אני אתלונן עלייך למשטרה'. עבר עלי חודש של סיוטים".
"אנחנו הגברים חזירים, אנחנו גזע חזירי, ג'נדר חזירי למדי, וגברים מתייחסים רע מאוד לנשים. אני בכלל לא מערער על זה", אמר לונדון, "אבל אתה לא תשחט את כל החזירים בגלל ש-50% מהם טורפים ילדים קטנים, והיתר הם כולם הם חזירי-קופות נחמדים. כדי לחסל את התופעה צריך לעשות מעשים נחרצים.
המעשה הנחרץ היחיד שאני מכיר זה לא שיימינג, מפני שפה יש לך סיכוי לטעות. בואו נהיה נדיבים, אפילו אם אתה טועה ב-10%, אתם הייתם מקבלים שבבתי משפט, על עבירות רצח, השופטים ישגו יטעו ב-10%״?
לונדון הוסיף:״נשים שעברו אונס אמרו לי שאין דבר איום יותר, ושהחדירה הזאת מאוד מעליבה, מאוד קשה. אבל לומר שזו הטראומה הכי קשה בחייהן? לא. היו טראומות יותר קשות. היחסים עם אימן או מותו של אביהן או מכות בילדות".
קרדיט: ״דנה ספקטור ורן שריג״. עריכה: אסף נבו.
קודם רשומה קודמת: למה חשובה המהפיכה של בנט בתחום תרבות המזרח?